Document ID: 32004R2125

A BIZOTTSÁG 2125/2004/EK RENDELETE
(2004. december 14.)
a komló minősítésére vonatkozó részletes szabályok megállapításáról szóló, 890/78/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a komló piacának közös szervezéséről szóló, 1971. július 26-i 1696/71/EGK rendeletre (1) és különösen annak 2. cikke (5) bekezdésére,
mivel:
(1)
A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia (a továbbiakban: „az új tagállamok”) Európai Unióhoz történő csatlakozása következtében a 890/78/EGK bizottsági rendeletet (2) néhány ponton frissíteni kell.
(2)
A 890/78/EGK rendelet a Közösség hivatalos nyelvein meghatározza az igazolásokon feltüntetendő bejegyzéseket. E bejegyzéseket meg kell határozni az új tagállamok nyelvein.
(3)
A 890/78/EGK rendelet megállapítja azon határidőket, melyeken belül a tagállamok közlik a Bizottsággal a komló termesztési övezeteit és régióit, valamint a minősítő központokat. Következésképpen e határidőket meg kell állapítani az új tagállamokra vonatkozóan.
(4)
A 890/78/EGK rendeletet ebből következően módosítani kell.
(5)
Az e rendeletben előírt rendelkezések összhangban vannak a Komlópiaci Irányítóbizottság véleményével,
ELFOGADTA EZT A RENDELETET:
1. cikk
A 890/78/EGK rendelet a következőképpen módosul:
1.
Az 5a. cikk helyébe a következő szöveg lép:
„5a. cikk
Az 1784/77/EGK rendelet 5. cikkében említett igazoláson az igazolások kiállítására felhatalmazott szerv feltüntet legalább egyet a IIa. mellékletben szereplő bejegyzések közül.”
2.
A 6. cikk (3) bekezdése a következő harmadik albekezdéssel egészül ki:
„A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében 2005. január 1-je előtt kell közölni ezeket az információkat.”
3.
A 11. cikk a következő albekezdéssel egészül ki:
„A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében 2005. január 1-je előtt kell közölni ezeket az információkat.”
4.
A fenti rendelet az e rendelet I. mellékletében szereplő szöveggel mint IIa. melléklettel egészül ki.
5.
A III. melléklet e rendelet II. melléklete alapján módosul.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. december 14-én.

Labels: 16
17
0
3
7
15